
27 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1032 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αριθμού παρεχόμενων θέσεων του 
Ελληνικού Ανοικτού Πανεπιστημίου (Ε.Α.Π.) για 
φοιτητές σε μεταπτυχιακά προγράμματα σπου¬ 
δών για το ακαδημαϊκό έτος 2017-2018. 

2 Έγκριση καθιέρωσης εργασίας με αποζημίωση 
κατά τις νυχτερινές ώρες ή κατά τις Κυριακές και 
εξαιρέσιμες ημέρες του μόνιμου προσωπικού και 
του προσωπικού με σχέση εργασίας Ιδιωτικού Δι¬ 
καίου του Ψυχιατρικού Τομέα του Γενικού Νοσο¬ 
κομείου Κατερίνης και αποζημίωσης εφημεριακής 
απασχόλησης επιστημονικού προσωπικού, καθη¬ 
μερινής και αργιών για το οικονομικό έτος 2017. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφαλμάτων στην υπ' αριθ. Δ.ΟΡΓ.Α 
1001512 ΕΞ 2017/5-1-2017 απόφαση του Διοι¬ 
κητή της Ανεξάρτητης Αρχής Δημοσίων Εσόδων, 
που δημοσιεύθηκε στο τεύχος Β' 12/11-1-2017. 


ΑΠΟΦΑΣΕΙΣ 

Αριθ. απόφ. 328/7.6.φ. /13-03-2017 (1) 

Καθορισμός αριθμού παρεχόμενων θέσεων του 
Ελληνικού Ανοικτού Πανεπιστημίου (Ε.Α.Π.) για 
φοιτητές σε μεταπτυχιακά προγράμματα σπου¬ 
δών για το ακαδημαϊκό έτος 2017-2018. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του άρθρου 5 παρ. 4 και παρ. 5 του 
ν. 2552/1997 (ΦΕΚ 266 τ.Α'), όπως τροποποιήθηκε και 
ισχύει. 

2. Τις διατάξεις του άρθρου 27 παρ. 1 του ν. 2083/1992 
(ΦΕΚ 159 τ.Α') «Εκσυγχρονισμός Ανώτατης Εκπαίδευ¬ 
σης». 


3. Τις διατάξεις του άρθρου 35 του ν. 3794/2009 «Ρύθ¬ 
μιση θεμάτων του πανεπιστημιακού και τεχνολογικού 
τομέα της ανώτατης εκπαίδευσης και άλλες διατάξεις» 
(ΦΕΚ 156 Α') όπως τροποποιήθηκε και ισχύει. 

4. Τις διατάξεις της παρ. 8 του άρθρου 11 του ν. 3404/ 
2005 (ΦΕΚ 260 τ.Α') που αντικατέστησε την παρ. 3 του 
άρθρου 7 του ν. 3194/2003 (ΦΕΚ 267 τ.Α'). 

5. Τις διατάξεις του άρθρου 80 παρ. 22α του ν. 4009/ 
2011 «Δομή, λειτουργία, διασφάλιση της ποιότητας των 
σπουδών και διεθνοποίηση των ανώτατων εκπαιδευ¬ 
τικών ιδρυμάτων» (ΦΕΚ 195 Α') σε συνδυασμό με τις 
διατάξειςτου άρθρου 5 παρ. 2κα και του άρθρου 62 του 
ίδιου νόμου καθώς και το γεγονός ότι δεν έχει γίνει η 
δημοσίευση του Οργανισμού του ΕΑΠ. 

6. Τις διατάξειςτου άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α'), κατ' εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη σε 
βάρος του κρατικού προϋπολογισμού. 

7. Το πρακτικό της με αριθμό 328/13-03-2017 συνεδρί¬ 
ασης της Διοικούσας Επιτροπής του Ελληνικού Ανοικτού 
Πανεπιστημίου. 

8. Τον αριθμό των αιτήσεων στα μεταπτυχιακά προ¬ 
γράμματα σπουδών του Ε.Α.Π.. 

9. Τα υφιστάμενα Μεταπτυχιακά Προγράμματα Σπου¬ 
δών του Ε.Α.Π., αποφασίζει: 

Τον καθορισμό του αριθμού των παρεχόμενων θέσεων 
στο Μεταπτυχιακό Πρόγραμμα Σπουδών «Μεταπτυχια¬ 
κή Εξειδίκευση στα Πληροφοριακά Συστήματα» του ΕΑΠ 
από 150 σε 220 και του αριθμού των παρεχόμενων θέσε¬ 
ων στο Μεταπτυχιακό Πρόγραμμα Σπουδών «Διαχείριση 
Τεχνικών Έργων» από 385 σε 420, για το ακαδημαϊκό 
έτος 2017-2018. 

Κατά τα λοιπά ισχύει η υπ' αριθ. ΓΠ 608 (ΦΕΚ 3894/ 
5-12-2016, τ.Β') απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Μαρτίου 2017 
Ο Πρόεδρος 
ΒΑΣΙΛΗΣ ΚΑΡΔΑΣΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 032/27.03.2017 


Αριθ. αττόφ. 8η/Ε.Η.Δ.2 β/09-03-2017 (2) 

Έγκριση καθιέρωσης εργασίας με αποζημίωση 
κατά τις νυχτερινές ώρες ή κατά τις Κυριακές και 
εξαιρέσιμες ημέρες του μόνιμου προσωπικού και 
του προσωπικού με σχέση εργασίας Ιδιωτικού 
Δικαίου του Ψυχιατρικού Τομέα του Γενικού Νο¬ 
σοκομείου Κατερίνης και αποζημίωσης εφημε- 
ριακής απασχόλησης επιστημονικού προσωπι¬ 
κού, καθημερινής και αργιών για το οικονομικό 
έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΚΑΤΕΡΙΝΗΣ 

Έχοντας υπόψη: 

1. Τις διατάξεις του άρθρου 20 του ν. 4024/2011 (ΦΕΚ 
226/27-10-2011/Α'), όπως τροποποιήθηκε με την παρ. 
6 του άρ. 32 του ν. 4038/2012, την παρ. 2 του άρ. 16 και 
την παρ. 2 του άρ. 32 του ν. 4058/2012 και τις παρ. 1 και 
13τουάρ.45του ν. 4071/2012 και την παρ. 1 του άρ. 176 
του ν. 4261/2014 (ΦΕΚ 107/Α/5-5-2014). 

2. Τις διατάξεις του άρθρου 12 του ν. 4316/2014 (ΦΕΚ 
270/τ.Α'/24-12-2014) σύμφωνα με τις οποίες"με απόφα¬ 
ση του Υπουργού Υγείας διενεργούνται και προσδιορί¬ 
ζονται εντός των νόμιμων ορίων, τα ποσά για υπερωρι- 
ακή απασχόληση προς κάλυψη εκτάκτων ή εποχιακών 
υπηρεσιακών αναγκών του πόσης φύσεως προσωπικού, 
πλην ιατρικού, των νοσοκομείων ΕΣΥ". 

3. Το άρθρο 34 παρ. 8 του ν. 4351/2015 (ΦΕΚ 164/τ.Α7 
4-12-2015) το οποίο ισχύει και τροποποιεί τις διατάξεις 
του άρθρου 12 του ν. 4316/2014, ως εξής: μετά το α' εδά¬ 
φιο της παρ. 1 του άρ. 12 του ν. 4316/2014 προστίθεται 
β' εδάφιο ως εξής: «Ο Διοικητής της ΔΥΠΕ εκδίδει την 
απόφαση κατανομής και τυχόν ανακατανομής των ως 
άνω εγκεκριμένων πιστώσεων μεταξύ των Νοσοκομείων 
εποπτείας του». 

4. Το π.δ. 113/2010 (ΦΕΚ 194/τ.Α'/22-11 -2010 «Ανάλη¬ 
ψη υποχρεώσεων από τους διατάκτες». 

5. Την υπ'αριθ. ΒΙ.α/οικ. 93503/12-12-2016 απόφαση 
του Υπουργού Υγείας «Κατανομή πιστώσεων του Προϋ¬ 
πολογισμού οικονομικού έτους 2017 του Υπουργείου 
Υγείας σε επιμέρους κωδικούς αριθμούς εξόδων (ΚΑΕ), 
η οποία αναρτήθηκε με ΑΔΑ:ΨΛ5Δ465ΦΥΟ-83Ψ. 

6. Την υπ' αριθ. Πρ. Α2β/Γ.Π.οικ.99202/23-12-2016 
απόφαση του Υπουργού Υγείας «Καθιέρωση με αμοι¬ 
βή υπερωριακής, νυχτερινής και εξαιρέσιμων ημερών 
εργασίας του μόνιμου προσωπικού και του προσωπι¬ 
κού με σχέση εργασίας Ιδιωτικού Δικαίου των Νοση¬ 
λευτικών Ιδρυμάτων ανά Υγειονομική περιφέρεια» με 
ΑΔΑ:7ΔΟΜ465ΦΥΟ-ΙΒΜ. 

7. Την υπ'αριθ. 45700/30-12-2016 ΑΔΑ:7ΕΟΝΟΡΕΠ-Χ76 
απόφαση του Διοικητή της 3ης Υγειονομικής Περιφέρει¬ 
ας Μακεδονίας με θέμα «Καθιέρωση με αμοιβή υπερωρι- 
ακής, νυχτερινής και εξαιρέσιμων ημερών εργασίαςτου 
μόνιμου και με σχέση εργασίας Ι.Δ. των Νοσηλευτικών 
Ιδρυμάτων ανά Υγειονομική Περιφέρεια, με την οποία 
εγκρίθηκε η κατανομή του ποσού για την αποζημίωση 
υπερωριακής, νυχτερινής και εξαιρέσιμων ημερών ερ¬ 
γασίας για τον Ψ.Τ. ΓΝΚ «σύνολο ωρών 12.336 με δαπάνη 
187.360,36 ευρώ». 


8. Τις διατάξεις του άρθρου 20 του ν. 4354/2015 (ΦΕΚ 
176/τ.Α'/16-12-2015) «Αποζημίωση για εργασία καθ' 
υπέρβαση του υποχρεωτικού ωραρίου - Αποζημίωση για 
εργασία προς συμπλήρωση του υποχρεωτικού ωραρίου». 

9. Την ανάγκη εργασίας του νοσηλευτικού , τεχνικού 
και λοιπού προσωπικού Ψυχιατρικού Τομέα του Γ.Ν Κα¬ 
τερίνης. 

α) Τις νυχτερινές ώρες εργασίμων ημερών και 

β) ημερήσιες και νυχτερινές ώρες Κυριακών και εξαι¬ 
ρέσιμων προς συμπλήρωση της υποχρεωτικής εβδο¬ 
μαδιαίας εργασίας τους, καθότι η Ν.Υ.-Τ.Υ. και το λοιπό 
προσωπικό της Δ/κής Υπηρεσίας λειτουργούν σε 24ωρη 
βάση όλες τις ημέρες του μήνα καθώς και τις Κυριακές 
και τις εξαιρέσιμες ημέρες εφόσον το επιβάλλουν οι συν¬ 
θήκες εργασίας. 

10. Την υπ' αριθ. Πρ. Β1 α/οικ.93503/12-12-2016 από¬ 
φαση του Υπουργού Υγείας «Κατανομή πιστώσεων του 
προϋπολογισμού οικονομικού έτους 2017 του Υπουρ¬ 
γείου Υγείας σε επιμέρους Κωδικούς Αριθμούς Εξόδων 
(ΚΑΕ)», η οποία αναρτήθηκε με ΑΔΑ: ΨΛ5Δ465ΦΥΟ-83Ψ. 

11. Την υπ'αριθ. Πρ. Α2β/Γ.Π. οικ. 95896/23-12-2016 
κοινή απόφαση του Υπουργού Υγείας «Ενεργείς εφημε¬ 
ρίες Χημικών, Βιοχημικών, Κλινικών Χημικών, Βιολόγων, 
Φαρμακοποιών, Νοσοκομειακών Φαρμακοποιών, Ψυχο¬ 
λόγων, Φυσικών Νοσοκομείων - Ακτινοφυσικών και Κτη¬ 
νιάτρων των Νοσηλευτικών Ιδρυμάτων ανά Υγειονομική 
περιφέρεια» με ΑΔΑ: ΩΩΣ7465ΦΥΟ-ΘΤΚ. 

12. Την υπ'αριθ. 45669/30-12-2016 απόφαση του Δι¬ 
οικητή της 3ης Υγειονομικής Περιφέρειας Μακεδονίας 
με θέμα «Ενεργείς εφημερίεςΧημικών, Βιοχημικών, Κλινι¬ 
κών Χημικών, Βιολόγων, Φαρμακοποιών, Νοσοκομειακών 
Φαρμακοποιών, Ψυχολόγων, Φυσικών Νοσοκομείων - 
Ακτινοφυσικών και Κτηνιάτρων των Νοσηλευτικών Ιδρυ¬ 
μάτων ανά Υγειονομική» με την οποία εγκρίθηκε η κατα¬ 
νομή του ποσού για την αποζημίωση εφημεριών (ενερ¬ 
γών, μικτού τύπου και ετοιμότητας) για τον Ψ.Τ. ΓΝΚ, με 
σύνολο εφημεριών 360 και συνολική δαπάνη 25.237,11 €. 

13. Την ανάγκη εργασίαςτου επιστημονικού προσωπι¬ 
κού Ψ.Τ. του ΓΝΚ από 1 /1/2017 μέχρι 31/12/2017 για την 
ομαλή και απρόσκοπτη λειτουργία τους σε 24ωρη βάση. 

14. Ότι η απόφαση αυτή ισχύει από την ημέρα δημο¬ 
σίευσής της σε Φ.Ε.Κ., εισηγούμαστε: 

Α. Την αποζημίωση για εργασία κατά τις νυχτερινές 
εργάσιμες ημέρες προς συμπλήρωση του υποχρεωτι¬ 
κού ωραρίου μονίμων και με σχέση εργασίας ιδιωτικού 
δικαίου νοσηλευτικού, τεχνικού και λοιπού προσωπικού 
του Ψυχιατρικού Τομέα του Γ.Ν. Κατερίνης. 

Β.Την αποζημίωση για ημερήσια ή νυχτερινή εργασία 
κατά τις Κυριακές και εξαιρέσιμες ημέρες προς συμπλή¬ 
ρωση του υποχρεωτικού ωραρίου μονίμων και με σχέση 
εργασίας ιδιωτικού δικαίου νοσηλευτικού, τεχνικού και 
λοιπού προσωπικού του Ψυχιατρικού Τομέα του Γ.Ν. Κα¬ 
τερίνης. Η εργασία κατά τις νυχτερινές εργάσιμες ημέ¬ 
ρες και ημερήσιας ή νυχτερινής εργασίας που παρέχεται 
Κυριακές και εξαιρέσιμες ημέρες, μονίμων και με σχέση 
εργασίας Ιδιωτικού Δικαίου υπαλλήλων του Ψυχιατρι¬ 
κού Τομέα του Γ.Ν. Κατερίνης συνολικά για 116 άτομα 
και 12.336 ώρες, καθορίζεται σε 187.360.36 ευρώ (Κ.Α.Ε. 
0261 και 0263), επιμεριζόμενες: 

Για το α' εξάμηνο του έτους 2017 σε 6.168 ώρες και 
δαπάνη σε 93.680,18 € συμπεριλαμβανομένων και των 
εργοδοτικών εισφορών. 

Για το β' εξάμηνο του έτους 2017 σε 6.168 ώρες και 
δαπάνη σε 93.680,18 € συμπεριλαμβανομένων και των 
εργοδοτικών εισφορών. 

Γ. Εφημεριακή απασχόληση καθημερινής και αργιών 
επιστημονικού προσωπικού (Ψυχολόγων) μονίμων και με 
σχέση εργασίας ΙΔΑΧτου ΨυχιατρικούΤομέα Γ.Ν. Κατερί¬ 
νης, συνολικά 5 άτομα 360 ημέρες εφημερίας με ετήσιο 
κόστος 25.237,11 ευρώ στο έτος 2017, επιμεριζόμενες: για 
το α' εξάμηνο του έτους 2017 σε 180 ημέρες εφημεριών 
και δαπάνη 12.618,55 ευρώ και για το β' εξάμηνο 2017 
σε 180 ημέρες εφημεριών και δαπάνη 12.618,55 ευρώ. 

Το Δ.Σ. αφού έλαβε υπόψη τα ανωτέρω, έπειτα από 
διαλογική συζήτηση ομόφωνα, αποφασίζει: 

α) Εγκρίνει την αποζημίωση για εργασία κατά τις 
νυχτερινές εργάσιμες ημέρες προς συμπλήρωση του 
υποχρεωτικού ωραρίου μονίμων και με σχέση εργασί¬ 
ας ιδιωτικού δικαίου νοσηλευτικού, τεχνικού και λοιπού 
προσωπικού του ΨυχιατρικούΤομέα του ΓΝΚ. 

β) Εγκρίνει την αποζημίωση για ημερήσια ή νυχτερινή 
εργασία κατά τις Κυριακές και εξαιρέσιμες ημέρες προς 
συμπλήρωση του υποχρεωτικού ωραρίου μονίμων και 
με σχέση εργασίας ιδιωτικού δικαίου νοσηλευτικού, τε¬ 
χνικού και λοιπού προσωπικού του Ψυχιατρικού Τομέα 
του Γ.Ν. Κατερίνης. 

γ) Εγκρίνει την εφημεριακή απασχόληση καθημερινής 
και αργιών επιστημονικού προσωπικού (Ψυχολόγων) 
μονίμων και με σχέση εργασίας ΙΔΑΧ του Ψυχιατρικού 
Τομέα του Γ.Ν. Κατερίνης. 

δ) Η παραπάνω εισήγηση, γίνεται δεκτή υπό την 
προϋπόθεση ότι θα πραγματοποιηθούν οι κατάλλη¬ 
λες ενέργειες, ώστε να αναπροσαρμόσει η ΥΠΕ τους 
πίνακες που εγκρίθηκαν, καθώς το Δ.Σ. αντιλήφθηκε 
ότι δε συνάδουν οι ώρες με τις πιστώσεις που έχουν 
εγκριθεί για εξαιρέσιμα - νυχτερινά του Νοσηλευτικού, 
Επιστημονικού και λοιπού Προσωπικού του Νοσοκο¬ 
μείου Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΝΕΣΤΗΣ ΜΥΣΤΡΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην υπ'αριθ. Δ.ΟΡΓ.Α 1001512 ΕΞ 2017/5-1 -2017 από¬ 
φαση του Διοικητή της Ανεξάρτητης Αρχής Δημοσίων 
Εσόδων, που δημοσιεύθηκε στο τεύχος Β' 12/11 -1 -2017, 
γίνονται οι παρακάτω διορθώσεις: 

α) Στην σελίδα 53 αυτού και ειδικότερα στην περίπτω¬ 
ση α) της υποπαραγράφου 2 της παραγράφου Α αυτής, 
από το εσφαλμένο: «Μεταβιβάζουμε την αρμοδιότητα 
του διατάκτη νομαρχιακού προϋπολογισμού της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.), ανά νομό, 
σύμφωνα με τις ισχύουσες διατάξεις του ν. 4270/2014 
(Α' 143), όπως ισχύει, στους Προϊσταμένους των κατω¬ 
τέρω Δημόσιων Οικονομικών Υπηρεσιών (Δ.Ο.Υ.), για 
τον φορέα Υπηρεσιών Φορολογικής Διοίκησης, 23-131 
και στους Προϊσταμένους των κατωτέρω Τελωνείων, για 
τον φορέα Υπηρεσιών Τελωνειακής Διοίκησης, 23-233, 
που αναφέρονται στις στήλες 4 και 5 του κάτωθι Πίνακα, 
αντίστοιχα, ως εξής:», 

στο ορθό: «Μεταβιβάζουμε την αρμοδιότητα του δια- 
τάκτη νομαρχιακού προϋπολογισμού της Ανεξάρτητης 
Αρχής Δημοσίων Εσόδων (Α.Α.Δ.Ε.), ανά νομό, σύμφωνα 
με τις ισχύουσες διατάξεις του ν. 4270/2014 (Α' 143), 
όπως ισχύει, στους Προϊσταμένους των κατωτέρω Δη¬ 
μόσιων Οικονομικών Υπηρεσιών (Δ.Ο.Υ.), για τον φορέα 
Υπηρεσιών Φορολογικής Διοίκησης, 231 και στους Προϊ¬ 
σταμένους των κατωτέρω Τελωνείων, για τον φορέα 
ΥπηρεσιώνΤελωνειακής Διοίκησης, 233, που αναφέρο- 
νται στις στήλες 4 και 5 του κάτωθι Πίνακα, αντίστοιχα, 
ως εξής:» και 

β) στην 3η γραμμή του πίνακα της σελίδας 53, καθώς 
και του πίνακα της σελίδας 54 και ειδικότερα στην 4η 
και 5 η στήλη αυτών 

από το εσφαλμένο: «ΦΟΡΕΑΣ ΥΠΗΡΕΣΙΩΝ ΦΟΡΟΛΟ¬ 
ΓΙΚΗΣ ΔΙΟΙΚΗΣΗΣ (23-231)» και «ΦΟΡΕΑΣ ΥΠΗΡΕΣΙΩΝ 
ΤΕΛΩΝΕΙΑΚΗΣ ΔΙΟΙΚΗΣΗΣ (23-233)», αντίστοιχα, 
στο ορθό: «ΦΟΡΕΑΣ ΥΠΗΡΕΣΙΩΝ ΦΟΡΟΛΟΓΙΚΗΣ ΔΙΟΙ¬ 
ΚΗΣΗΣ (231)» και «ΦΟΡΕΑΣ ΥΠΗΡΕΣΙΩΝΤΕΛΩΝΕΙΑΚΗΣ 
ΔΙΟΙΚΗΣΗΣ (233)», αντίστοιχα. 

(Από την Ανεξάρτητη Αρχή Δημοσίων Εσόδων) 




8946 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 032/27.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























